cyanic-selkie/wikianc huggingface dataset:
বরগুনা হানাদার মুক্ত দিবস
প্রেক্ষাপট
সময়ের ব্যবধানে কয়েক মাসের মধ্যেই বরগুনার মুক্তিযোদ্ধারা শক্তি অর্জন করে মনোবল নিয়ে এলাকায় ফিরে আসেন। বরগুনা, বামনা, বদনীখালী ও আমতলীতে যুদ্ধের পরে পাকবাহিনীর সদস্যরা বরগুনা ট্রেজারী ও গণপূর্ত বিভাগের ডাকবাংলোয় অবস্থান নেয়। মুক্তিযোদ্ধা হেড কোয়ার্টারের নির্দেশ পেয়ে বুকাবুনিয়ার মুক্তিযোদ্ধারা ১৯৭১ সালেরর ২ ডিসেম্বর বরগুনা বেতাগী থানার বদনীখালী বাজারে আসেন। রাত তিনটার দিকে তৎকালীন ঢাকা বিশ্ববিদ্যালয়ের ছাত্র মুক্তিযোদ্ধা আবদুস সত্তার খানের নেতৃত্বে মুক্তিযোদ্ধারা নৌকা যোগে বরগুনার খাকদোন নদীর পোটকাখালীতে অবস্থান নেন। সংকেত পেয়ে ভোর রাতে তারা কিনারে উঠে আসেন। তারা দলে ছিলেন মাত্র ২১ জন। যাদের মধ্যে ১০ জন বরগুনার ও বাকী ১১ জন ঝালকাঠির।
যুদ্ধের সময় কারাগার, ওয়াপদা কলোনী, জেলা স্কুল, সদর থানা, ওয়ারলেস স্টেশন, এসডিওর বাসাসহ বরগুনা শহরকে কয়েকটি উপ-বিভাগে ভাগ করা হয়। মুক্তিযোদ্ধারা যে যার অস্ত্র নিয়ে অবস্থান অনুযায়ী শীতের সকালে ফজরের আজানকে যুদ্ধ শুরুর সংকেত হিসেবে ব্যবহার করেন। আজান শুরুর সাথে সাথে ৬টি স্থান থেকে একযোগে ফায়ার করে আতঙ্ক সৃষ্টি করেন। দ্বিতীয় দফা ফায়ার করে তারা জেলখানার দিকে এগোতে থাকেন। চারজন সহযোগীসহ সত্তার খান ছিলেন, কারাগার এলাকায়। তারা এসময় জেলখানায় অবস্থানরত পুলিশ ও রাজাকারদের আত্মসমর্পণ করিয়ে এসডিও অফিসের সামনে নিয়ে আসেন। কয়েকজন মুক্তিযোদ্ধা গিয়ে তৎকালীন এসডিও আনোয়ার হোসেনকে আত্মসমর্পণ করান। দুপুর বারোটার দিকে মুক্তিযোদ্ধারা প্রশাসনিক দায়িত্ব এসডিওকে সাময়িকভাবে বুঝিয়ে দিয়ে অস্ত্রশস্ত্র ও গোলাবারুদ নিয়ে বুকাবুনিয়া সাব-সেন্টারে চলে যান।
আমতলী থানাকে আঃ রব,আনছার কমান্ডার আলতাফ হোসেন, পাশা তালুকদার, আফাজ বিশ্বাস, নিজাম উদ্দিন তালুকদার ও আসমত আলী কেরানীর নেতৃত্বে মুক্ত করা হয়। সুবেদার আঃ মোতালেব, মোবারক মল্লিক এবং অন্যান্য কমান্ডাররা সম্মিলিতভাবে বামনা থানাকে মুক্ত করেন। বরগুনা থানা থেকে ২৪ শে নভেম্বর পাক-হানাদার বাহিনী সদলবলে রাতের আঁধারে পালিয়ে যায়।
রসায়নশাস্ত্রের রূপরেখা
নিচের রূপরেখাটিকে রসায়নশাস্ত্রের একটি সামগ্রিক দৃশ্য ও বিষয়ভিত্তিক নির্দেশিকা হিসেবে উপস্থাপন করা হল:
রসায়ন হল আণবিক মাপনীতে পদার্থ (অর্থাৎ যে মাপনীতে পদার্থ বিভিন্ন মৌলিক পদার্থের পরমাণু নিয়ে গঠিত) সম্পর্কিত বিজ্ঞান, যাতে এগুলির মধ্যবর্তী রাসায়নিক বিক্রিয়াসমূহের পাশাপাশি বিক্রিয়ার নিরিখে এগুলি ধর্ম, কাঠামো, গঠন, আচরণ ও পরিবর্তন আলোচনা করা হয়। রসায়নশাস্ত্রের কেন্দ্রীয় আলোচ্য বিষয় হল পরমাণুসমূহ ও অন্যান্য পরমাণুসমূহের সাথে তাদের আন্তঃক্রিয়া, বিশেষ করে রাসায়নিক বন্ধনসমূহ ও এদের ধর্মাবলী।
রসায়নশাস্ত্রের প্রকৃতি
রসায়নশাস্ত্রকে নিম্নোক্ত সবগুলি দ্বারা বর্ণনা করা সম্ভব:
রসায়নশাস্ত্রের ইতিহাস
রসায়নশাস্ত্রেরইতিহাস
পারমাণবিক তত্ত্ব
পারমাণবিক তত্ত্ব
তাপ-রসায়ন
তাপ-রসায়ন
অভ্যন্তরীণ তাপগতীয় বিভব (এনথালপি)
?
ছাতিয়ানগ্রাম ইউনিয়ন
ছাতিয়ানগ্রাম ইউনিয়ন বাংলাদেশের বগুড়া জেলার আদমদীঘি উপজেলার একটি ইউনিয়ন।
আয়তন
এই ইউনিয়নের মোট আয়তন ৬৮২৪ একর।
জনসংখ্যা
এই ইউনিয়নের মোট জনসংখ্যা ২০,৫০১ জন।
জনপ্রতিনিধি
ইউনিয়নের বর্তমান চেয়ারম্যান আব্দুল হক আবু
রাউজান (দ্ব্যর্থতা নিরসন)
রাউজান শব্দটি দিয়ে বোঝানো হতে পারে:
ক্যারেন উলেনবেক
কারেন কেসকুল্লা উলেনবেক (জন্ম ২৪ আগস্ট ১৯৪২) একজন আমেরিকান গণিতবিদ যিনি ২০১৯ সালে প্রথম নারী হিসেবে আবেল পুরস্কার লাভ করেন। তিনি ইউনিভার্সিটি অব টেক্সাস অ্যাট অস্টিন-এ গণিত বিভাগে একজন এমেরিটাস অধ্যাপক; তিনি এখানে সিদ ডব্লিউ. রিচার্ডসন ফাউন্ডেশনের প্রধান হিসেবে আছেন।  এছাড়াও তিনি বর্তমানে প্রিন্সটন ইউনিভার্সিটির ভিজিটিং সিনিয়র রিসার্চ স্কলার এবং ইনস্টিটিউট অব অ্যাডভ্যান্সড স্টাডিসের একজন ভিজিটিং অ্যাসোসিয়েট।
উলেনবেক ২০১৯ সালে আবেল পুরস্কার লাভ করেন "জ্যামিতিক আংশিক ডিফারেনশিয়াল সমীকরণ, গেজ তত্ত্ব ও সংহত পদ্ধতিগুলোর অগ্রগতি", এবং "বিশ্লেষণ, জ্যামিতি ও গাণিতিক পদার্থবিজ্ঞানের" নানা কাজে তার মৌলিক প্রভাবের জন্যে। " তিনিই প্রথম নারী যিনি এই পুরস্কারটি অর্জন করেন।
তথ্যসূত্র
<references group="" responsive="">
উয়েফা ইউরোপা কনফারেন্স লিগ
উয়েফা ইউরোপা কনফারেন্স লিগ হচ্ছে ইউরোপীয় ফুটবল ক্লাবগুলোর মধ্যে উয়েফা কর্তৃক ২০২১ সালে শুরু হওয়া একটি পরিকল্পিত বার্ষিক ফুটবল ক্লাব প্রতিযোগিতা। ক্লাবগুলো তাদের ঘরোয়া লিগ এবং কাপ প্রতিযোগিতার ফলাফলের ভিত্তিতে এই প্রতিযোগিতায় খেলার জন্য যোগ্যতা অর্জন করে। উয়েফা চ্যাম্পিয়নস লিগ এবং উয়েফা ইউরোপা লিগের পরে এটি হচ্ছে ইউরোপীয় ক্লাব ফুটবলের তৃতীয় স্তরের লিগ।
এই প্রতিযোগিতার বর্তমান চ্যাম্পিয়ন হচ্ছে ইতালীয় ক্লাব রোমা, যারা ২০২২ সালের ২৫শে মে তারিখে আয়োজিত ফাইনালে ওলন্দাজ ক্লাব ফেইয়ানর্টকে ১–০ গোলে হারিয়ে উয়েফা ইউরোপা কনফারেন্স লিগের ইতিহাসে প্রথম দল হিসেবে শিরোপা ঘরে তুলতে সক্ষম হয়েছিল।
ইতিহাস
উয়েফা ২০১৫ সাল থেকে ইউরোপীয় ফুটবলের জন্য তৃতীয় স্তরের প্রতিযোগিতা আয়োজন করার কথা বলে আসছিল। নিম্ন স্তরের এই প্রতিযোগিতাটি উয়েফার নিম্ন স্তরের সদস্য দেশগুলোর ক্লাবগুলোকে (যারা চ্যাম্পিয়নস লিগ এবং ইউরোপা লিগের একটি নির্দিষ্ট পর্যায় হতে বাদ পড়েছে) উয়েফা প্রতিযোগিতায় সাফল্য অর্জন করার আরেকটি সুযোগ হিসেবে কাজ করতে পারে বলে বিশ্বাস করা হয়। ২০১৮ সালের মাঝামাঝি সময়ে, এক ঘোষণায় এই প্রতিযোগিতা আয়োজনের কথা আরও তীব্রভাবে জানানো হয়েছিল, একটি সংবাদ সূত্র দাবি করেছিল যে এই প্রতিযোগিতাটি চালু হওয়ার জন্য ইতিমধ্যে একটি চুক্তি স্বাক্ষরিত হয়েছে এবং এর ফলে ৪৮ দলের ইউরোপা লিগের গ্রুপ পর্বটি দুটি ভাগে বিভক্ত হবে, নিম্নার্ধটি এই নতুন প্রতিযোগিতার মূল গঠন করবে।
২০১৮ সালের ২রা ডিসেম্বর তারিখে, উয়েফা এক ঘোষণায় জানায় যে, এই প্রতিযোগিতাটি অস্থায়ীভাবে "ইউরোপা লিগ ২" অথবা শুধুমাত্র "ইউইএল ২" নামক পরিচিতি লাভ করবে। এই প্রতিযোগিতা উয়েফা কর্তৃক প্রদত্ত ২০২১–২৪ তিন বছরের প্রতিযোগিতা চক্রের অংশ হিসেবে উদ্বোধন করা হবে। উয়েফা আরও জানায় যে, নতুন এই প্রতিযোগিতাটি "সদস্য দেশের আরও বেশি ক্লাবের জন্য আরও বেশি ম্যাচ"-এর আয়োজন করতে সহায়তা করবে।
২০১৯ সালের ২৪শে সেপ্টেম্বর তারিখে, এক ঘোষণায় জানানো হয়েছে যে, এই প্রতিযোগিতার আনুষ্ঠানিক নাম হবে "উয়েফা ইউরোপা কনফারেন্স লিগ"।
বাছাইপর্ব
উয়েফা চ্যাম্পিয়নস লিগের মতো, ইউরোপা কনফারেন্স লিগ-ও উত্তীর্ণ দল নির্ধারণের জন্য দুটি "পথ"-এ বিভক্ত হবে; একটি হচ্ছে চ্যাম্পিয়নস পথ এবং অন্যটি হচ্ছে লিগ পথ। চ্যাম্পিয়নস লিগের বিপরীতে, চ্যাম্পিয়নস পথে শুধুমাত্র এমন দলগুলো প্রতিদ্বন্দ্বিতা করবে যারা চ্যাম্পিয়নস লিগের গ্রুপ পর্বের জন্য আয়োজিত বাছাইপর্বে পরাজিত হওয়ার পর সরাসরি ইউরোপা কনফারেন্স লিগে যোগদান করেছে।
উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল লিগ পথে অংশগ্রহণ করবে তা নির্ধারণ করা হয়:
এই পুনর্গঠনের উপর ভিত্তি করে, সকল অ্যাসোসিয়েশনই ২০২১–২৪ প্রতিযোগিতা চক্রের পূর্বে বিদ্যমান সুযোগ-সুবিধা লাভ করবে, নতুন এই প্রতিযোগিতা চালু হওয়ার ফলে কোন অ্যাসোসিয়েশনই কোন বাড়তি সুযোগ-সুবিধা লাভ করবে না। এই প্রতিযোগিতাটি মূলত বিদ্যমান ইউরোপা লিগ প্রতিযোগিতার নিম্নতর স্তর হলেও একটি স্বতন্ত্র প্রতিযোগিতায় বিভক্ত।
গ্রুপ পর্ব এবং নকআউট পর্ব
বিন্যাস অনুযায়ী চারটি দলের আটটি গ্রুপ অংশগ্রহণ করবে, পরবর্তীতে ১৬ দলের পর্ব, কোয়ার্টার-ফাইনাল, সেমি-ফাইনাল এবং ফাইনাল অনুষ্ঠিত হবে। গ্রুপে দ্বিতীয় স্থান অর্জনকারী দল এবং উয়েফা ইউরোপা লিগের পয়েন্ট তালিকায় তৃতীয় স্থান অর্জনকারী দলগুলোর মধ্যে ১৬ দলের পর্ব আয়োজনের পূর্বে একটি অতিরিক্ত প্রাথমিক নকআউট পর্ব অনুষ্ঠিত হবে। এই প্রতিযোগিতায় ১৫ সপ্তাহের জুড়ে মোট ১৪১টি ম্যাচ আয়োজিত হবে।
এই প্রতিযোগিতার বিজয়ী পরবর্তী মৌসুমে উয়েফা ইউরোপা লিগে অংশ নেওয়ার জন্য স্বয়ংক্রিয়ভাবে উত্তীর্ণ হবে। এই প্রতিযোগিতার ম্যাচগুলো প্রতি সপ্তাহের বৃহস্পতিবার অনুষ্ঠিত হবে।
বণ্টন
উয়েফার স্বয়ংক্রিয় অধিগ্রহণের উপর ভিত্তি করে সকল দলের যোগ্যতা নির্ধারণ করা হবে; অধিগ্রহণটি হচ্ছে প্রতিটি অ্যাসোসিয়েশন চ্যাম্পিয়নস লিগে প্রবেশের জন্য যোগ্য দলের নাম প্রদানের পর উচ্চ স্তরের বাছাইপর্বে দেশীয় কাপ বিজয়ী দলের নাম জমা দেবে এবং দলগুলোর পদমর্যাদা পূর্ববর্তী লিগ মৌসুমে তাদের অবস্থানের ওপর ভিত্তি করে নির্ধারিত হবে। ইংল্যান্ডের ক্ষেত্রে প্রতিযোগিতার নিম্ন স্তরের বাছাইপর্বে তাদের দ্বিতীয় ঘরোয়া কাপ বিজয়ীর জন্য স্থান বরাদ্দ করা হয়েছে। (এই বণ্টনটি ২০২১–২২ মৌসুম হতে ২০২৩–২৪ পর্যন্ত প্রযোজ্য):
ক্ষুদ্রপ্লাস্টিক
থাম্ব| জার্মানির চারটি নদীর পলিতে ক্ষুদ্রপ্লাস্টিক। সাদা তীরচিহ্ন দ্বারা নির্দেশিত বিভিন্ন আকার। (সাদা বারগুলি স্কেলের ১ মি.মি. পরিমাপ। ) থাম্ব|ফটোডিগ্রেড প্লাস্টিকের স্ট্র। একটি হালকা স্পর্শ বড় ক্ষুদ্রপ্লাস্টিককে ভেঙে দেয়।
ইউএস ন্যাশনাল ওশেনিক অ্যান্ড অ্যাটমোস্ফিয়ারিক অ্যাডমিনিস্ট্রেশন (এনওএএ) এবং ইউরোপীয় কেমিক্যাল এজেন্সি অনুসারে  ক্ষুদ্রপ্লাস্টিক হল 5 mm এর কম প্লাস্টিকের যেকোন প্রকারের টুকরা যেগুলো প্রসাধনী, পোশাক, খাদ্য প্যাকেজিং এবং শিল্প প্রক্রিয়া প্রভৃতি বিভিন্ন উৎস থেকে প্রাকৃতিক বাস্তুতন্ত্রে প্রবেশ করে দূষণ ঘটায়।
প্লাস্টিক ধীরে ধীরে ক্ষয়প্রাপ্ত হয় (প্রায়শই শত থেকে হাজার বছর ধরে), মাইক্রোপ্লাস্টিক অনেক জীবের দেহ ও টিস্যুতে প্রবেশ, সংযোজন এবং জমা হওয়ার উচ্চ সম্ভাবনা থাকে। বিষাক্ত রাসায়নিকগুলি যা সমুদ্র এবং জলপ্রবাহ উভয় থেকে আসে তা খাদ্য শৃঙ্খলকে জৈব- বিবর্ধিত করতে পারে। স্থলজ বাস্তুতন্ত্রে, মাটির বাস্তুতন্ত্রের কার্যক্ষমতা কমাতে এবং কেঁচোর ওজন কমানোর জন্য মাইক্রোপ্লাস্টিককে দায়ি করা হয়। পরিবেশে মাইক্রোপ্লাস্টিকের চক্র এবং চলাচল সম্পূর্ণভাবে জানা যায়নি, তবে ঘটনাটি তদন্ত করার জন্য বর্তমানে গবেষণা চলছে। চীনে গভীর স্তর সমুদ্র পলল জরিপ (২০২০) প্লাস্টিকের উদ্ভাবনের চেয়ে অনেক পুরানো জমা স্তরগুলিতে প্লাস্টিকের উপস্থিতি দেখা যায়, যা পৃষ্ঠের নমুনা মহাসাগর সমীক্ষায় মাইক্রোপ্লাস্টিকের সন্দেহজনক অবমূল্যায়নের দিকে পরিচালিত করে। মাইক্রোপ্লাস্টিকগুলিও তাদের উৎস থেকে অনেক দূরত্বে উঁচু পাহাড়ে পাওয়া গেছে।
মানুষের রক্তেও মাইক্রোপ্লাস্টিক পাওয়া গেছে, যদিও তার প্রভাব অনেকাংশে অজানা।
শিবপুর ইউনিয়ন, নবীনগর
শিবপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
শিবপুর ইউনিয়নের আয়তন ৬,২২৮ একর (২৫.২০ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী শিবপুর ইউনিয়নের মোট জনসংখ্যা ৩৩,৫৫১ জন। এর মধ্যে পুরুষ ১৫,৬৬১ জন এবং মহিলা ১৭,৮৯০ জন। মোট পরিবার ৬,৩৩২টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৩১ জন।
প্রশাসনিক কাঠামো
শিবপুর ইউনিয়ন নবীনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী শিবপুর ইউনিয়নের সাক্ষরতার হার ৪২.৮%।
হাট-বাজার
শিবপুর গরুর হাট অত্যন্ত প্রসিদ্ধ।
রায়ানএয়ার
রায়ানএয়ার ডিএসি হল একটি আইরিশ অতি কম খরচের বাহক, যা ১৯৮৪ সালে প্রতিষ্ঠিত হয়েছিল। এটির সদর দফতর আয়ারল্যান্ডের ডাবলিনের সোর্ডসয় এবং প্রাথমিক কার্যক্রম পরিচালনার ঘাঁটি ডাবলিন ও লন্ডন স্ট্যানস্টেড বিমানবন্দরে রয়েছে। এটি বিমানসংস্থার রায়ানএয়ার হোল্ডিংস পরিবারের সবচেয়ে বড় অংশ গঠন করে এবং ভগিনী বিমানসংস্থা হিসেবে রায়ানএয়ার ইউকে, বাজ, লাউডা ইউরোপ ও মাল্টা এয়ার রয়েছে। এটি আয়ারল্যান্ডের বৃহত্তম বিমানসংস্থা এবং নির্ধারিত যাত্রীদের পরিবহনের মাধ্যমে ২০১৬ সালে ইউরোপের বৃহত্তম বাজেট বিমানসংস্থা হয়ে ওঠে, অন্য যেকোনো বিমানসংস্থার তুলনায় বেশি আন্তর্জাতিক যাত্রী বহন করে।
রায়ানএয়ার গোষ্ঠী ৪০০ টিরও বেশি বোয়িং ৭৩৭-৮০০ বিমান পরিচালনা করে, যার মধ্যে একটি একক ৭৩৭-৭০০ চার্টার বিমান হিসাবে, ব্যাকআপ হিসাবে ও বিমানচালক প্রশিক্ষণের জন্য ব্যবহৃত হয়। বিমানসংস্থাটি ইউরোপে ১৯৯৭ সালে বিমান শিল্পের নিয়ন্ত্রণমুক্তকরণ ও এর স্বল্প খরচের ব্যবসায়িক মডেলের সাফল্যের ফলে দ্রুত সম্প্রসারণ দ্বারা চিহ্নিত করা হয়েছে। রায়ানএয়ারের রুট নেটওয়ার্ক ইউরোপ, উত্তর আফ্রিকা (মরক্কো) ও মধ্যপ্রাচ্যের (ইসরায়েল ও জর্ডান) ৪০ টি দেশে পরিষেবা দেয়।
কোম্পানিটি মাঝে মাঝে ভ্যাট-মুক্ত পরিষেবার জন্য চালান ইস্যু করতে অস্বীকার করা (বিমান ভাড়া),  খারাপ কাজের অবস্থা,   অতিরিক্ত চার্জের ভারী ব্যবহার,   খারাপ গ্রাহক পরিষেবা, এবং অবাধ প্রচার লাভের জন্য ইচ্ছাকৃতভাবে বিতর্ক সৃষ্টি করার প্রবণতার জন্য সমালোচিত হয়েছে।
ইতিহাস
১৯৮৪ সালে প্রতিষ্ঠার পর থেকে, রায়ানএয়ার একটি ছোট বিমানসংস্থা থেকে বড় হয়েছে, যা ওয়াটারফোর্ড থেকে লন্ডন গ্যাটউইক পর্যন্ত সংক্ষিপ্ত যাত্রায় ইউরোপের বৃহত্তম বিমান বাহকে পরিণত হয়েছে। কোম্পানির জন্য ১৯,০০০ জনেরও বেশি লোক কাজ করেছে, যাদের বেশিরভাগই রায়ানএয়ার বিমানে ওড়ার জন্য এজেন্সিদের দ্বারা নিযুক্ত ও চুক্তিবদ্ধ।
সেন্ট গ্রেগরিজ হাই স্কুল অ্যান্ড কলেজ
সেন্ট গ্রেগরিজ হাই স্কুল এন্ড কলেজ, বাংলাদেশ, একটি ক্যাথলিক উচ্চ বিদ্যালয় যা ব্রিটিশ ভারতের ঢাকার লক্ষ্মীবাজারে ১৮৮২ সালে বেলজিয়ামের বেনেডিক্টাইন ধর্মযাজক গ্রেগরি ডি গ্রুট দ্বারা প্রতিষ্ঠিত হয়েছিল। এ বিদ্যালয়ের রয়েছে এক বিশাল ঐতিহ্যবাহী ইতিহাস।
ইতিহাস
১৮৮২ সালে আমেরিকান মিশনারিদের দ্বারা এই বিদ্যালয় এর জন্ম। ঢাকার নটরডেম কলেজ-এর জন্ম এই স্থানেই। ১৯৫৩ সালে এখানকার ক্যাম্পাস থেকে নটরডেমকে সরিয়ে মতিঝিলে স্থানান্তরিত করা হয় এবং একে সেন্ট গ্রেগরী উচ্চ বিদ্যালয় হতে আলাদা করে দেয়া হয়। ১৯১২ সালে সেন্ট ফ্রান্সিস জেভিয়ার বালিকা উচ্চ বিদ্যালয় প্রতিষ্ঠার আগ পর্যন্ত এখানে ছেলে ও মেয়ে এক সাথে পড়াশুনা করত। পরবর্তীতে এটি বয়েজ স্কুল এ পরিণত হয়। বাংলাদেশ স্কাউটের সূচনা হয় এখানেই ১৯১৪ সালে। অপরদিকে ১৯২৩ সালে এই স্কুল এর মাধ্যমেই বাংলাদেশে বাস্কেটবল খেলার প্রচলন হয়। দেশ বিভাগের আগে সেন্ট গ্রেগরি উচ্চ বিদ্যালয়ে শুধু ইংরেজি মাধ্যমে পড়াশোনা হতো। পরে ১৯৪৭ সালে দেশ বিভাগের পর এখানে বাংলা মিডিয়ামের পড়াশোনা শুরু করা হয়। ১৯৭১ সালে বাংলাদেশ স্বাধীন হওয়ার পর এখানে ইংরেজি মাধ্যমে পড়াশোনা বন্ধ করে দেয়া হয়। শুধু বাংলা মাধ্যমে পড়াশোনা চলতে থাকে। তবে ২০০৮ সালের দিকে আবার ইংরেজি ভার্সন চালু করা হয়। ২০১৬ সালে স্কুলটিকে কলেজে উন্নীত করা হয়।
গুণীজন
ফাদার গ্রেগরী ডি গ্রুট এই বিদ্যালয়ের প্রথম প্রধান শিক্ষক ছিলেন। বর্তমান অধ্যক্ষের নাম ব্রাদার প্রদীপ প্লাসিড গোমেজ সি, এস, সি এবং সহকারী অধ্যক্ষ ব্রাদার টরেন যোসেফ পালমা সি.এস.সি। এটা বর্তমানে বাংলাদেশের শ্রেষ্ঠ শিক্ষাপ্রতিষ্ঠানগুলোর মধ্যে অন্যতম। এই প্রতিষ্ঠান থেকেই অমর্ত্য সেন, একিউএম বদরুদ্দোজা চৌধুরী, কামাল হোসেন, জামিলুদ্দিন হাসানদের মত গুণীজনেরা বেরিয়েছেন। তাছাড়া, এ স্বনামধন্য বিদ্যালয়েরই ছাত্র ছিলেন তাজউদ্দিন আহমদ যিনি কিনা বাংলাদেশের স্বাধীনতা যুদ্ধে মুখ্য অবদান রেখেছিলেন এবং স্বাধীন বাংলাদেশের প্রথম প্রধানমন্ত্রী ছিলেন। বিখ্যাত ব্যান্ড শিরোনামহীনের প্রতিষ্ঠাতা জিয়াউর রহমান জিয়া ও এই স্কুলেরই ছাত্র ছিলেন। এছাড়া এই স্কুলের সুযোগ্য দেশের দুই গুণী ব্যক্তিত্ব ১৯৫০ সালে সিরাজুল ইসলাম চৌধুরী ও ১৯৫৭ সালে জামিলুর রেজা চৌধুরী এখান থেকেই পাস করে উচ্চ শিক্ষার পথে এগিয়ে যান।
গ্রেগরীয়ানদের শপথ
আমি প্রতিজ্ঞা করছিঃ
রাজপুত গোত্র
রাজপুতরা হিন্দু বংশোদ্ভূত একটি সম্প্রদায়, যারা ক্ষত্রিয় বা যোদ্ধা বর্ণের বলে দাবি করে।
সূর্যবংশী
সূর্যবংশী বংশ ( রঘুভানশি বা সৌর রাজবংশ নামেও পরিচিত) এমন গোষ্ঠী যারা হিন্দু সূর্য-দেবতা সূর্যর বংশোদ্ভূত বলে বিশ্বাস করেছিলেন।
চন্দ্র বংশী
চন্দ্র বংশ ( লুনার রাজবংশের ) থেকে বংশদ্ভুত বলে দাবি করেন ।( হিন্দু )চন্দ্র-দেবতা।
অগ্নি বংশী
অগ্নিবংশী বংশটি আগুনের হিন্দু দেবতা অগ্নি থেকে বংশধর দাবি করছে।
স্বাধীনতা পুরস্কার বিজয়ীদের তালিকা (১৯৭৭–৭৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদান করা হচ্ছে। এই তালিকাটি ১৯৭৭ সাল থেকে ১৯৭৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৭৭
১৯৭৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
১৯৭৮
১৯৭৮ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৭৯
১৯৭৯ সালে ৯ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
তিবল
তিবল (तिवल) মৌর্য্য সম্রাট অশোকের পুত্র ছিলেন।
সংক্ষিপ্ত জীবনী
একটি অশোক স্তম্ভে খোদিত শিলালিপিতে অশোকের পত্নী কারুবকীকে রাজকুমার তিবলের মাতা হিসেবে উল্লেখ করা হয়েছে।  অশোকের কোন শিলালিপিতে অন্য সন্তানদের নাম উল্লেখ না থাকায়  মনে করা হয় যে, তিবল সম্রাটের প্রিয় ছিলেন, কিন্তু সম্ভবতঃ অশোকের পূর্বে মৃত্যু হওয়ায় তিনি তার উত্তরাধিকারী হতে পারেননি।  পিতার শাসনকালে তিনি তক্ষশিলার শাসনকর্তা হিসেবে দায়িত্ব পালন করেন।
মামুন আল রশীদ
মামুন আল রশীদ বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি পরিকল্পনা কমিশনের ভৌত অবকাঠামো বিভাগের সদস্য (সচিব) এবং পরিকল্পনা বিভাগের সচিব ছিলেন।
প্রাথমিক জীবন
মামুন নরসিংদী জেলার মনোহরদী উপজেলার শুকুন্দী গ্রামে জন্মগ্রহণ করেন। তিনি নটর ডেম কলেজ থেকে উচ্চ মাধ্যমিক ও ঢাকা বিশ্ববিদ্যালয়ের ব্যবস্থাপনা বিভাগ থেকে স্নাতকোত্তর ডিগ্রি লাভ করেন। এছাড়া তিনি যুক্তরাজ্যের আলস্টার বিশ্ববিদ্যালয় থেকে ফিন্যান্সিয়াল ম্যানেজমেন্টে স্নাতকোত্তর এবং নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ থেকে পাবলিক পলিসি বিষয়ে পোস্ট গ্রাজুয়েট ডিপ্লোমা সম্পন্ন করেন।
কর্মজীবন
মামুন আল রশীদ বাংলাদেশ সিভিল সার্ভিসের অষ্টম ব্যাচের প্রশাসন ক্যাডারের কর্মকর্তা হিসেবে ১৯৮৯ খ্রিষ্টাব্দে সরকারি চাকরিতে যোগদান করেন। তিনি পাবনা, নেত্রকোনা ও ফেনী জেলায় মাঠ প্রশাসনের কর্মরত ছিলেন। ১৯৯৯ খ্রিষ্টাব্দে জনপ্রশাসন সংস্কার কমিশন সদস্যের একান্ত সচিব হিসেবে দায়িত্ব পালনকালে তিনি প্রশাসনিক সংস্কার বিষয়ে প্রত্যক্ষ অভিজ্ঞতা অর্জন করেন। প্রশাসনের বিভিন্ন স্তরে কাজ করার অভিজ্ঞতা রয়েছে তার। তিনি তথ্য ও যোগাযোগ প্রযুক্তি বিভাগের অতিরিক্ত সচিব (পরিকল্পনা ও উন্নয়ন) ছিলেন। ২০২০ খ্রিষ্টাব্দের সেপ্টেম্বর মাসে তিনি সচিব পদে পদোন্নতি লাভ করেন এবং পরিকল্পনা কমিশনের ভৌত অবকাঠামো বিভাগের সদস্য (সচিব) নিযুক্ত হন। তিনি ব্যক্তিগত ক্যাটাগরিতে ২০২১-২২ অর্থবছরের শুদ্ধাচার পুরস্কার লাভ করেন। ২০২২ খ্রিষ্টাব্দের ২৬ জুলাই থেকে ৩১ ডিসেম্বর পর্যন্ত পরিকল্পনা মন্ত্রণালয়ের পরিকল্পনা বিভাগের সচিব হিসেবে দায়িত্ব পালন করার পর তিনি সরকারি চাকরি থেকে অবসর লাভ করেন।
মিডনাইট’স ফিউরিস: দ্য ডেডলি লিগ্যাসি অব ইন্ডিয়া’স পার্টিশন
মিডনাইট’স ফিউরিস: দ্য ডেডলি লিগ্যাসি অব ইন্ডিয়া’স পার্টিশন নিসিদ হাজারির একটি নন-ফিকশন বই। এটি ২০১৫ সালে হাউটন মিফলিন হারকোর্ট দ্বারা প্রকাশিত হয়েছিল। বইটিতে ভারত বিভক্তি এবং তার পরবর্তী দাঙ্গা এবং অন্যান্য সহিংসতার বর্ণনা রয়েছে। এটি ছিল ২০১৬ সালের কোলবি পুরস্কারের প্রাপক।
তুর্কিশ ক্রিকেট বোর্ড
তুর্কিশ ক্রিকেট বোর্ড তুরস্কের ক্রিকেটের সর্বোচ্চ নিয়ন্ত্রক প্রতিষ্ঠান। এটি আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০৮ সালে প্রতিষ্ঠিত হয়। সেই বছরই আন্তর্জাতিক ক্রিকেট কাউন্সিলের সহযোগী সদস্যপদ লাভ করে তুর্কিশ ক্রিকেট বোর্ড। সংস্থাটি ইউরোপীয় ক্রিকেট কাউন্সিলেরও সহযোগী সদস্য।
জাজিরাত জিয়াদি
জাজিরাত জিয়াদি (جزيرة الزيادي ) হলেঅ একটি ইয়েমেনি দ্বীপ যা লোহিত সাগরে অবস্থিত। এটি তাইজ গভর্নরেট এর আল-মাখা জেলার একটি 'উজলাহ (উপ-জেলা)।
কাজীপুর পৌরসভা
কাজীপুর পৌরসভা বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত 'খ' শ্রেণির একটি পৌরসভা।
অবস্থান ও সীমানা
উত্তরে কাজীপুর সদর ইউপি ও চালিতাডাঙ্গা ইউপি, পূর্বে তেকানী ও কাজীপুর সদর ইউপি, দক্ষিণে গান্ধাইল ইউপি এবং পশ্চিমে চালিতাডঙ্গা ও গান্ধাইল ইউপি।
প্রশাসনিক এলাকা
ওয়ার্ডঃ ০৯টি
মৌজাঃ ০৫টি
আয়তন ও জনসংখ্যা
মোট আয়তনঃ ৫.৭৩ বর্গ কি.মি.
শিক্ষার হার ও শিক্ষা প্রতিষ্ঠান
শিক্ষার হারঃ ৫০.২%
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ মোঃ নিজাম উদ্দিন
অশোকনগর কল্যাণগড়
অশোকনগর কল্যাণগড়ের এক বিরাট ঐতিহ্য আছে এখানকার রাজনৈতিক চেতনা, শিক্ষা ও সাংস্কৃতিক আন্দোলন প্রভৃতির জন্য। এই শহরটি তৎকালীন মুখ্যমন্ত্রী ডা. বিধানচন্দ্র রায় দ্বারা পরিকল্পিত। কিন্তু এর প্রধান স্থপতি প্রয়াত কংগ্রেস নেতা তরুন কান্তি ঘোষ, প্রয়াত কংগ্রেস নেতা কেশব ভট্টাচার্য, প্রয়াত সিপিআই(এম) নেতা ননী কর এবং প্রয়াত সিপিআই নেতা ডাঃ সাধন সেন।
অশোকনগর-কল্যাণগড় পৌরসভা এলাকার অধীন পর্যটক আকর্ষণ করার মতো দুটি উদ্যান রয়েছে - সংহতি পার্ক এবং মিলেনিয়াম সায়েন্স পার্ক। এখানে একটি ডিগ্রী কলেজ, দুটি হাসপাতাল, বেশ কয়েকটি উচ্চ মাধ্যমিক বিদ্যালয়, একটি ইঞ্জিনিয়ারিং এবং ম্যানেজমেন্ট কলেজ, দুটি কমিউনিটি হল, একাধিক সাব-কমিউনিটি হল, একটি স্টেডিয়াম, পিকনিক গার্ডেন, ভাল গ্রন্থাগার সহ সুইমিং পুল এবং মাল্টি জিম আছে। এখানে দুটি ইংরেজি মিডিয়াম স্কুলও আছে। অশোকনগর রেল ও সড়ক পথের মাধ্যমে কোলকাতার সঙ্গে সংযুক্ত।
এছাড়াও রেলওয়ে স্টেশনের ঠিক বিপরীতে কল্যাণী স্পিনিং মিল নামে একটি কারখানা রয়েছে। অনেক আগে এখানে আর আই সি (RIC)-র একটি ইউনিট ছিল এবং একটি রাসায়নিক কারখানাও ছিল। কিন্তু পরবর্তী কালে সেগুলো বন্ধ হয়ে যায়।
অশোকনগর কল্যাণগড় বিখ্যাত কল্যাণগড় অঞ্চলের জগদ্ধাত্রী পুজো উপলক্ষে। এই অঞ্চলের জগদ্ধাত্রী পুজো জেলায় নাম ছড়িয়েছে। এই অঞ্চলকে “দ্বিতীয় চন্দননগর” বলা হয়।।
ইতিহাস
ব্রিটিশ আমলে অশোকনগরে একটি রয়াল এয়ার ফোর্স (RAF) স্টেশন অর্থাৎ একটি বিমানঘাঁটি ছিল। স্বাধীনতার পর পশ্চিমবঙ্গের তৎকালীন মুখ্যমন্ত্রী ডঃ বিধান চন্দ্র রায় একে একটি পরিকল্পিত শহরে উন্নীত করেন। পূর্বে এই শহর "হাবড়া আরবান কলোনি" নামে পরিচিত ছিল। পরবর্তীতে এর উত্তর-পূর্ব অংশের নামকরণ করা হয় "কল্যাণগড়" এবং দক্ষিণ-পশ্চিম অংশের নামকরণ করা হয় "অশোকনগর"।
রাজনীতি
অশোকনগর একদা বাম রাজনীতির অন্যতম ঘাঁটি ছিল। এই এলাকা ১৯৫৯ এবং ১৯৬৬ এর খাদ্য আন্দোলন সাক্ষী ছিল। শরণার্থী, ছাত্র এবং শিক্ষকদের আন্দোলন সমাবেশ, এলাকায় রাজনৈতিকভাবে স্পন্দনশীল ছিল ১৯৭৭ পর্যন্ত । ১৯৬৭ সালে হাবড়া বিধানসভা এলাকা থেকে পৃথক হয়ে প্রথমবার গঠিত হয় ‘অশোকনগর বিধানসভা কেন্দ্র’। ১৯৬৭ সালের প্রথম নির্বাচনে সি.পি.আই এর প্রার্থী ডাঃ সাধন সেন জয়ী হয়েছিলেন। তিনি ১৯৬৯ সালেও এই আসনে জয়ী হন। সিপিআই(এম) এর ননী কর ১৯৭১,১৯৮৭, ১৯৯১ সালের নির্বাচনে ভারতীয় জাতীয় কংগ্রেসের প্রার্থী হিসেবে কেশবচন্দ্র ভট্টাচার্যকে পরাজিত করেন। এছাড়াও ১৯৭৭, ১৯৮২ সালে সিপিআইএম এর ননী কর নির্দল হিসেবে প্রতিদ্বন্দ্বিতা করা কেশবচন্দ্রর ভট্টাচার্যকে পরাজিত করেন। এরফলে ননী কর অশোকনগর বিধানসভার পাঁচ বার বিধায়ক নির্বাচিত হয়েছেন। মাঝে ১৯৭২ সালের নির্বাচনে নির্দল প্রার্থী হিসেবে কেশব ভট্টাচার্য ননী করকে পরজিত করে বিধায়ক নির্বাচিত হন। ১৯৯৬ সালে সিপিআই(এম)-এর নীরোদ রায়চৌধুরী জাতীয় কংগ্রেসের প্রার্থী ধীমান রায়কে পরাজিত করে বিধায়ক নির্বাচিত হন। পরবর্তীকালে নীরোদ রায়চৌধুরীর আকস্মিক মৃত্যুতে, এই আসনে উপনির্বাচন হয় ১৯৯৮ সালে। উক্ত নির্বাচনে বিজেপির শ্রী বাদল ভট্টাচার্য ১৯৯৮ সালে তৃণমূল কংগ্রেসের সমর্থন দ্বারা সিপিআই(এম) প্রার্থী রেখা গোস্বামীকে পরাজিত করেন। ২০০১ সালে সিপিআই(এম) এর শর্মিষ্ঠা দত্ত সর্বভারতীয় তৃণমূল কংগ্রেসের অশোক কৃষ্ণ দত্ত কে পরাজিত করে বিধায়ক নির্বাচিত হন। সিপিআই(এম) এর সত্যসেবী কর ২০০৬ সালে অশোকনগর বিধানসভা আসনে সর্বভারতীয় তৃণমূল কংগ্রেস এর ধীমান রায়কে পরাজিত করেন। ২০১১ সালে সর্বভারতীয় তৃণমূল কংগ্রেস প্রার্থী ধীমান রায় বিপুল ভোটে বিধানসভা নির্বচনে সিপিআই(এম) এর প্রার্থী সত্যসেবী করকে পরাজিত করেন। ২০১৬ সালে, সর্বভারতীয় তৃণমূল কংগ্রেস প্রার্থী ধীমান রায় আবারও সিপিআই(এম) ও জাতীয় কংগ্রেসের জোট প্রার্থী সত্যসেবী করকে অল্প ব্যাবধানে পরাজিত করে বিধায়ক নির্বাচিত হন। ২০২১ সালে নির্বাচনে সর্বভারতীয় তৃণমূল কংগ্রেস প্রার্থী নারায়ণ গোস্বামী নিকটবর্তী বিজেপি প্রার্থী তনুজা চক্রবর্তীকে হারিয়ে বিধায়ক নির্বাচিত হয়েছেন। উল্লেখযোগ্য ২০২১ এর নির্বাচনে অশোকনগরে প্রথমবার সিপিআইএম প্রার্থী দেয়নি। তার বদলে সংযুক্ত মোর্চার প্রার্থী হিসেবে নির্বাচনে প্রতিদ্বন্দ্বিতা করেছিলেন আইএসএফের তাপস ব্যানার্জী।
পৌর নির্বাচন
অশোকনগর কল্যাণগড় পৌরসভা বামফ্রন্টের অধীনে ছিল ২০১০ সাল পর্যন্ত। পৌরসভার প্রথম নির্বাচিত চেয়ারপার্সন ছিলেন শ্রী বিকাশ রায়চৌধুরী। সিপিআইএম এর বিকাশ রায় চৌধুরী ১৯৮১ থেকে ১৯৯৪ সাল পর্যন্ত এই দায়িত্ব পালন করেছেন। পরবর্তীতে ১৯৯৪ থেকে ২০১০ সাল পর্যন্ত সিপিআইএম এর শ্রীমতি শর্মিষ্ঠা দত্ত পৌরসভার প্রধান ছিলেন। উভয় সময়েই সিপিআই এর চিত্তরঞ্জন বসু ভাইস-চেয়ারম্যান ছিলেন। যিনি অবকাঠামো, বিনোদনমূলক এবং বিনোদন শিক্ষা ক্ষেত্রে বিভিন্ন উন্নয়ন করেন। পরে ওঁনার আসনটি সিপিআই অনগ্রসর বর্ণ প্রার্থীর জন্য বরাদ্দ করা হলে তিনি নির্বাচনে প্রতিদ্বন্দ্বিতা ছেড়ে দেন। এরপর ২০১০ সালে রাজনৈতিক পালা বদল ঘটে। তৃণমূল কংগ্রেসের শ্রী সমীর দত্ত অশোকনগর কল্যাণগড় পৌরসভার পৌর প্রধান নির্বাচিত হন। ২০১০ থেকে ২০১৫ পর্যন্ত তিনি চেয়ারম্যান ছিলেন। ২০১৫ সালের পৌর নির্বাচনেও পৌরসভা তৃণমূল কংগ্রেসের দখলে যায়। তবে এবার বিদায়ী পৌরপ্রধান সমীর দত্তকে উপ পৌরপ্রধান করা হয়। অপরদিকে বিদায়ী উপ পৌরপ্রধান তৃণমূল কংগ্রেসের শ্রী প্রবোধ সরকার চেয়ারম্যান হন। ২০২০ সাল পর্যন্ত তিনি এই পদে ছিলেন। বর্তমানে নির্বাচন না হবার কারণে পৌরসভায় প্রশাসক বসানো হয়েছে।
২০২০ সালে রাজ্য সরকারের পক্ষ থেকে পাঁচ সদস্যের পৌর প্রশাসক মন্ডলী গঠন করা হয়। মুখ্য পৌর প্রশাসক রূপে বিদায়ী পৌর প্রধান প্রবোধ সরকার দায়িত্ব গ্রহণ করেন। ২০২১ সালে পাঁচ সদস্যের বদলে নতুন চার সদস্যের একটি প্রশাসক মন্ডলী গঠন করা হয় রাজ্য সরকারের তরফে। এই প্রশাসক মন্ডলীতে উৎপল তালুকদারকে মুখ্য প্রশাসকের দায়িত্ব দেওয়া হয়। সেই সাথে অতীশ সরকার ঝঙ্কু কে উপ মুখ্য পৌর প্রশাসকের দায়িত্ব দেওয়া হয়। ২০২২ সালের নির্বাচনে তৃণমূল কংগ্রেস পুনরায় জয় লাভ করে। পুনরায় পৌরপ্রধান হন প্রবোধ সরকার।
ভূগোল
অশোকনগরের ভৌগোলিক অবস্থান :- ২২°৪৯'৫৯" উত্তর ৮৮°৩৭'৫৯" পূর্ব/২২.৮৩৩° উত্তর ৮৮.৬৩৩° পূর্ব
জলবায়ু
জলবায়ু গ্রীষ্মমন্ডলীয় - গাঙ্গেয় পশ্চিমবঙ্গের ন্যায়। বর্ষা - জুনের শুরু থেকে সেপ্টেম্বরের মাঝামাঝি সময়ে। শীতকালে আবহাওয়া শুষ্ক থাকে (নভেম্বর নভেম্বর থেকে ফেব্রুয়ারির মাঝামাঝি) এবং গ্রীষ্মকালে আর্দ্রতা থাকে।
আপেক্ষিক আর্দ্রতা: মার্চ মাসে ৫৫% এবং জুলাইতে ৯৮% এর মধ্যে থাকে
বৃষ্টিপাত: ৩১ মিমি (সাধারণত)
জনসংখ্যার পরিসংখ্যান
২০১১ সালে ভারতের আদমশুমারি অনুযায়ী অশোকনগরের জনসংখ্যা ছিল ১,২৩,৯০৬। এর মধ্যে পুরুষ ৬২,৫৫৪ জন এবং নারী ৬১,৩৫২। ০ থেকে ৬ বছর বয়সীদের সংখ্যা ছিল ৮৮৮৫। অশোকনগরের সাক্ষরতার গড় হার ছিল ৯২.৪৫ % ।
শিক্ষা
এখানকার সাক্ষরতার হার ৯২.৪৫ % (২০১১ সালের আদমশুমারি অনুযায়ী) । অশোকনগর-কল্যাণগড় পৌর এলাকায় মেয়েদের ও ছেলেদের জন্য বেশ কয়েকটি উচ্চবিদ্যালয় এবং প্রচুর প্রাথমিক বিদ্যালয় (সরকারি ও বেসরকারি) আছে। এগুলোর মধ্যে অশোকনগর বিদ্যাসাগর বাণীভবন, কল্যাণগড় বিধানচন্দ্র বিদ্যাপীঠ, কল্যাণগড় বিদ্যামন্দির, অশোকনগর বয়েজ সেকেন্ডারি স্কুল, প্রফুল্ল নগর বিদ্যামন্দির ,প্রফুল্লনগর গার্লস হাই স্কুল, হাবড়া হাই স্কুল,হাবড়া মডেল স্কুল ,অশোকনগর বাণীপীঠ গার্লস হাই স্কুল, অশোকনগর আদর্শ বালিকা বিদ্যালয়, কল্যাণগড় বালিকা বিদ্যালয়, হরিপুর সংস্কৃতি সংঘ, কালিতলা বাণীমন্দির, দেবীনগর গৌরাঙ্গ বিদ্যাপীঠ, অশোকনগর বিবেকানন্দ বিদ্যামন্দির, শক্তিগড় আচার্য্য দুর্গাপ্রসন্ন শিক্ষা নিকেতন, কাজলা রবীন্দ্র শিক্ষা নিকেতন, কমলা নেহেরু আদর্শ বিদ্যামন্দির, সেন্ট ফ্রান্সিস স্কুল, নেতাজি শতবার্ষিকী মহাবিদ্যালয়, শ্রী চৈতন্য মহাবিদ্যালয় প্রধান।
অর্থনীতি
বাংলার অর্থনীতির মানচিত্রে অশোকনগরের তৈলক্ষেত্র এখন উজ্জ্বল নক্ষত্র। রাজ্যের রাজধানী কলকাতা থেকে তেলক্ষেত্রটির দূরত্ব ৪৭ কিলোমিটার। তেলক্ষেত্রটি ভারতের ওএনজিসি সংস্থার অনুষন্ধানে ২০১৮ সালে অবিষ্কৃত হয়। এটিই পশ্চিমবঙ্গ তথা পূর্ব ভারতে প্রথম খনিজ তেলের খনি। অশোকনগরে গ্যাস ও তেলের সন্ধান করার জন্য ২০০৯ সালের ডিসেম্বর মাসে ওএনজিসি-অয়েল ইন্ডিয়া ব্লক পায়। প্রথমে সাড়ে তিন একর জমির উপর কুয়ো খনন করে তারা সন্ধানের কাজ শুরু করে। ২০১৪ সালে প্রথম পর্যায়ের কাজ শেষ হওয়ার পর শুরু হয় অগ্রণী প্রকল্পের দ্বিতীয় পর্যায়ের কাজ।  ২০১৭ সালে দ্বিতীয় পর্যায়ের কাজ সম্পূর্ণ হওয়ার আগেই সেখানে ভূগর্ভস্থ তেল ও গ্যাসের মজুত ভাণ্ডার সম্পর্কে নিশ্চিত হয় কেন্দ্রীয় রাষ্ট্রায়ত্ত সংস্থাটি। অনুসন্ধান চালাতে প্রাথমিক ভাবে পাঁচটি কুয়ো খননের পরিকল্পনা করে ওএনজিসি। তবে তৃতীয়টি খোঁড়ার পরেই ২০১৮ সালের ২০ অগস্ট প্রথম গ্যাসের উপস্থিতির বিপুল মজুতের খোঁজ মেলে এবং তার কয়েক দিন পরেই পাওয়া যায় তেলের ভাণ্ডার।
অশোকনগর তেলক্ষেত্রের খনিজ তেলের গুণগত মান পরীক্ষার জন্য হলদিয়ায় ইন্ডিয়ান অয়েলের শোধনাগারে প্রায় ৩০,০০০ লিটার অপরিশোধিত তেল পাঠানো হয়। যে তেলের গুণমান অত্যন্ত ভালো ও তা বাণিজ্যিক ভাবে উত্তোলন লাভজনক হবে বলে জানাযায় শোধনাগার থেকে। এর পরে অশোকনগর তেলক্ষেত্রের বাইগাছিতে বাণিজ্যিক ভাবে খনিজ তেল উত্তোলনের কার্যক্রম শুরু হয়।
অশোকনগরের বাইগাছিতে ২০২০ সালের ২০ ডিসেম্বর বাণিজ্যিক তেল উত্তোলন কেন্দ্রের উদ্বোধন করলেন কেন্দ্রীয় পেট্রোলিয়ামমন্ত্রী ধর্মেন্দ্র প্রধান। তিনি রাজ্যের প্রথম তৈলকূপ প্রকল্পকে দেশের উদ্দেশে উৎসর্গ করলেন। উদ্বোধনের পরে পশ্চিমবঙ্গের প্রথম খনিজতেলের কুয়ো অশোকনগর-১ কুয়োটি খনিজ তেল উত্তোলন শুরু করে।
এই তেলক্ষেত্রটি বেঙ্গল বেসিনে অশোকনগরে ভূপৃষ্ঠ থেকে ৩.২ কিলোমিটার নীচে প্রাকৃতিক গ্যাস ও তেলের বিপুল ভাণ্ডার নিয়ে গঠিত। এখানে যে ভাণ্ডার রয়েছে, তাতে একটি গ্যাসের কুয়ো থেকে প্রতি দিন এক লক্ষ ঘন মিটারের কিছু বেশি গ্যাস ও তেলের কুয়ো থেকে দিনে ১৫-১৮ ঘন মিটার (এক ঘন মিটার = এক হাজার লিটার) অপরিশোধিত তেল উৎপাদন করা সম্ভব।
তেলক্ষেত্রটি থেকে খনিজ তেল উত্তোলনের জন্য ২০২০ সালে জমি অধিগ্রহণ ও যন্ত্রপাতি স্থাপনের কাজ শুরু হয়। ওএনজিসি সূত্রে জানা গেছে আগামী তিন বছরে ৩০টি কুয়ো থেকে তেল ও গ্যাস উত্তোলন করার পরিকল্পনা করা হয়েছে। পরে তেল ও গ্যাস উৎপাদন করার জন্য কুয়ো সংখ্যা বৃদ্ধি করে ১০০টি কুয়ো স্থাপনের পরিকল্পনা রয়েছে।
শিল্প সূত্রগুলি জানায়, যে উত্তর চব্বিশ-পরগনা জেলার তেল উৎপাদন ব্লকের বাণিজ্যিক উৎপাদন ২০২০-২০২১ অর্থবছরের শেষের আগেই শুরু হতে পারে এবং প্রাথমিক উৎপাদনের পরিমাণ ১২০ ঘনমিটার হতে পারে।
২০২০ সালের ২০ ডিসেম্বর অশোকনগর তেলক্ষেত্রে বাইগাছি উৎপাদন কেন্দ্রের প্রথম কুয়ো থেকে তেল উৎপাদন শুরু হয়।
পরিবহন
অশোকনগর পূর্ব রেল-এর শিয়ালদহ - বনগাঁ লাইনে শিয়ালদহ স্টেশন থেকে ৪১ কিলোমিটার (২৫ মাইল) এবং বারাসাত স্টেশন থেকে ২৩ কিমি । অশোকনগর সড়ক পথে সরাসরি NH 35 /যশোহর রোড-এর সঙ্গে সংযুক্ত।
হাবড়া বাস টার্মিনাল থেকে প্রত্যহ বাস যায় নৈহাটি, হাবড়া, মছলন্দপুর, বনগাঁ, বারাসাত , মধ্যমগ্রাম, কল্যাণী , বসিরহাট, বাগদা, চাকদহ, কলকাতা,দীঘা, দুর্গাপুর , ব্যান্ডেল , বারুইপুর, হাওড়া , কৃষ্ণনগর প্রভৃতি জায়গায়। অশোকনগর বাইপাস রোড সরাসরি সংযুক্ত NH 35 (যশোহর রোড) এবং NH 34(শিলিগুড়ি থেকে কলকাতা)-এর সঙ্গে।
সংস্কৃতি
সংস্কৃতির অন্যতম প্রতিষ্ঠান হিসাবে গণ্য করা হয় অশোকনগর কে। ফুটবলার সমরেশ চৌধুরী ( পিন্টু চৌধুরী ), শঙ্কর সাঁধূ, অসীম বিশ্বাস ও ক্রীড়াবিদ তড়িৎ বাবু এই এলাকার বাসিন্দা। এছাড়াও রয়েছে অভিযাত্রী নাট্যোৎসব কমিটি, নাট্যমুখ, সমাঙ্গণ, আদরের নৌকো।
উৎসব
এখানে দুর্গোৎসব, শ্যামা পূজার পাশাপাশি জগদ্ধাত্রী পুজো বেশ সমারোহে পালিত হয়।
কল্যাণগড়ের জগদ্ধাত্রী পুজোর ইতিহাস
অশোকনগর নয়, প্রথমে তৈরী হয় কল্যাণগড়। কল্যাণগড়ে যাঁরা পুনর্বাসন পেয়েছিলেন তাঁদের বিগত দিনের পারিবারিক কাজের উপর ভিত্তি করে তাদের জন্য বিশেষ রুরাল কলোনী তৈরী করে দেওয়া হয়। ১০ কাটা করে পরিবার পিছু জমি দেওয়া হয়। এভাবে বেশকিছু প্লট এক করে তৈরী হয় ওয়ার্ড। সেই প্রতি ওয়ার্ড পিছু পুকুর যেখানে মাছ চাষও করতে পারবেন। থাকল হাট বাজার বিদ্যালয় এর জন্য জায়গা। এর মধ্যে কিছু অঞ্চলে বিশেষ কিছু জনগোষ্ঠীর মানুষজন এসে বসবাস শুরু করেন। এরমধ্যে অন্যতম কয়াডাঙ্গা অঞ্চলের নট্ট গোষ্ঠী। ঢাক, ঢোলসহ বিভিন্ন সঙ্গীত বাজনা বাজানোই ছিল তাঁদের মূল পেশা। বিভিন্ন স্থানে দুর্গা পুজোর সময় ডাক পরতো তাদের বিভিন্ন বাড়ির পুজোয় বা বারোয়ারীতে। বাড়িতে থাকা হতো না পুজোর সময়, ফেরার পরও কালীপুজোতেও থাকেতে পারতেন না বাড়ির মানুষগুলোর সাথে। উৎসবের সময় বাড়ির অন্য সদস্যরাও অভাব অনুভব করতেন তাঁদের। এই অবস্থায় দাঁড়িয়ে তাঁরা ভাবলেন এমন কিছু যাতে তাঁরা থাকতে পারবেন পরিবারের সাথে আবার দুর্গা পুজোর স্বাদও পাবেন। যেই ভাবা সেই কাজ। খোঁজ শুরু শাস্ত্র পন্ডিতদের। তাঁদের বিধান অনুযায়ী খোঁজ মিলল দেবী দুর্গার অপর রূপের দেবী জগদ্ধাত্রী। দুর্গা সপ্তমীর এক মাস দুই দিন পর নবমী তিথিতে হয় এই দেবীর আরাধনা। সেই শুরু।
কয়াডাঙ্গা নট্ট কলোনীতে শুরু হয় জগদ্ধাত্রী পুজা। সেখান থেকে কল্যাণগড় বাজার নেতাজী বাগ, হরিপুর অঞ্চলে, দেবীনগর অঞ্চলে।
আগে দু চারটে পুজো শুরু হলেও বর্তমান সময়ের মতো পুজো শুরু হয় গত শতাব্দীর শেষ দশকের মাঝামাঝি সময়ে। সে সময়ে কল্যাণগড় ৬০ ফুট মোড়ে পুজো শুরু করে অরুণোদয় ক্লাব। পুজো শুরুর কয়েক বছর পর থেকে এই অঞ্চলে অভিনব মণ্ডপের চিন্তাধারার কাজ অর্থাৎ থিমের কাজ তাদের হাত ধরেই শুরু হয়। সেই ধারা যুগের তালে ছড়িয়ে পড়ে অন্যত্র। এর ফলে অন্য মাত্রা নেয় কল্যাণগড়ের জগদ্ধাত্রী উৎসব। যেমন, নবোদয়- রকেট মোড়ের অভিনবত্ব দেখার জন্য সকল দর্শনার্থীদের মধ্যে একটা চাপা উত্তেজনা কাজ করে সবসময়ই। ভ্রাতৃ সংঘ বেকারী মোড়, ফুটবল কোচিং সেন্টার বা নবজাগ্রত সংঘ তাদের নিজেদের সবসময়ই কিছু না কিছুতে অন্যদের থেকে নিজেদের সেরাটা দিয়ে থাকে। প্রতিরোধ কমিটি নামে শুরু করলেও বর্তমানে রামকৃষ্ণ সেবা সমিতি যে জগদ্ধাত্রী পূজা পরিচালনা করে তা কল্যাণগড়ের বিশেষ এক পুজোর স্থান হিসেবে বিবেচিত হয়। কারণ এই পুজো সেবা সমিতির নিজস্ব ময়দানে অনুষ্ঠিত হয় যা কল্যাণগড়ের “ম্যাডক্স স্কোয়ার” নামে পরিচিত হয়ে উঠছে। মেলা মাঠে জমজমাট পুজো বর্তমানে একই রাস্তার উপর হলেও ছড়িয়ে পড়ছে ধীরে ধীরে। চন্দনগর বা কৃষ্ণনগরের সাথে তুলনা হয় ঠিকই, তবে তুলনা নয়, এই কল্যাণগড় নিজের ঐতিহ্যে স্বতন্ত্র। শুরু হয় হরিপুর অঞ্চলে আমরা সবাই, সিটি সেন্টারের মত পুজো দিয়ে। শেষে দেশবন্ধু ক্লাব পর্যন্ত মানুষ যে দীর্ঘ ২ কিমি পথ হেঁটে যান তা কিন্তু তাদের শৈল্পীক চিন্তনের আকর্ষণে। সবুজ সংঘ, জাগরনী, দ্বাদশ পল্লীর মতো নতুন পুজো কমিটি গুলো প্রথম বারেই যে চমক দিয়ে পুজো শুরু করেছিল তাতে নতুন পুজো হলেও বহু দূরের দর্শনারা যখন দ্বিতীয় বছর এই উৎসবে সামিল হয়েছিলেন সেই থেকে প্রতিবারই এই পুজো গুলোকে খুঁজে নিয়েছেন।।
দুর্গা পূজা শেষেই শুরু হয়ে যায় তৎপরতা, নবমী তিথিতে মায়াতন্ত্র মতে একদিনে সপ্তমী, অষ্ঠমী ও নবমী পুজো হয়। দশমীর দিন শাস্ত্র মতে হয় বিসর্জন। তবে চারদিন উৎসব চলার পর প্রতিমা নিরঞ্জনের মধ্যদিয়ে শেষ হয় এই উৎসব পর্ব। বিভিন্ন পুজো প্রাঙ্গণে সাংস্কৃতিক অনুষ্ঠান, সামাজিক ক্রিয়াকলাপ সম্পন্ন হয় প্রতি বছর।
কয়েক হাজার মানুষের ঢল নামে এখানকার রাস্তায়। জেলা প্রশাসনের পক্ষ থেকে বিশেষ নিরিপত্তার ব্যবস্থা করা হয়। চালু করা বিশেষ মোবাইল অ্যাপস্। দফায় দফায় মিটিং হয় কমিটি গুলোর সাথে। কমিটিগুলো তৈরী করেন নিজেদের অনুসন্ধান কেন্দ্র। নিরাপত্তায় সিসি ক্যামেরায় মুরে ফেলা হয় চারিধার। জনপ্রতিনিধিরা, দমকল, বিদ্যুৎ দপ্তর সবরকম সহযোগিতা করেন কল্যাণগড়ের এই উৎসবকে। যদিও করোনা মহামারী ও প্রাকৃতিক দুর্যোগের কারণে বিগত কয়েক বছরে উৎসবের ঝাকঝমকে কিছুটা ভাটা পরেছে।
তবুও ধারে ভারে সন্মানে জগদ্ধাত্রী উৎসব কল্যাণগড় অঞ্চলে হয়ে উঠেছে অন্যন্য। জেলার বুকে যা অন্যতম বৃহৎ উৎসবের মর্যাদা পেয়েছে। যা নিয়ে বৃহৎ অশোকনগরবাসী গর্ব করতেই পারেন।
খেলাধুলা
ডা. বিধানচন্দ্র রায় ক্রীড়াঙ্গন বা '৩নং' স্টেডিয়াম হলো এখানকার প্রধান ক্রীড়া মাঠ ।যেখানে বসার জন্য দুটি গ্যালারি রয়েছে। "অশোকনগর স্পোর্টস অ্যাসোসিয়েশন (এএসএ)" এর পরিচালনার দায়িত্বে নিয়োজিত রয়েছেন। তারা এখানে ক্রিকেট ও ফুটবল সহ অন্যান্য বিভিন্ন খেলার আয়োজন করে থাকেন। এই অঞ্চল থেকে বিভিন্ন বিভাগের বেশ কয়েকজন নামকরা খেলোয়াড়ের আবির্ভাব হয়েছে, যারা দেশকে গর্বিত করেছেন। এখানে দুটি সুইমিং পুলের পাশাপাশি একটি সুসজ্জিত জিমনেসিয়াম "সুতনু" রয়েছে। যা পৌরসভা পরিচালিত। এছাড়াও এখানে সরকারের সহায়তায় অনেক ক্লাবেও শরীরচর্চার আধুনিক সুযোগ-সুবিধা রয়েছে। পাশাপাশি অ্যাথলিট এবং ক্যারাটে প্রশিক্ষণ শিবির আছে।
পিঙ্গালি ভেঙ্কাইয়া
পিঙ্গালি ভেঙ্কাইয়া (তেলুগু:పింగళి వెంకయ్య) (২ অগস্ট, ১৮৭৬ – ৪ জুলাই, ১৯৬৩) ভারতের জাতীয় পতাকার নকশাকার। তিনি বর্তমানে ভারতের অন্ধ্রপ্রদেশ রাজ্যের মছলিপত্তনমের নিকটে ভাটলাপেনুমারুতে জন্মগ্রহণ করেন। ভেঙ্কাইয়া মছলিপত্তনমের উচ্চ বিদ্যালয়ে পড়াশোনা শেষ করে সিনিয়ার কেমব্রিজ সমাপ্ত করার উদ্দেশ্যে কলম্বো যান। ভারতে ফিরে তিনি রেল গার্ডের চাকুরি গ্রহণ করেন এবং পরে বেলারিতে সরকারি কর্মচারী নিযুক্ত হন। পরবর্তীকালে উর্দু ও জাপানি ভাষা শিক্ষার জন্য তিনি লাহোরের অ্যাংলো-বৈদিক কলেজে যোগদান করেন।
19 বছর বয়সে, ভেঙ্কাইয়া ব্রিটিশ ভারতীয় সেনাবাহিনীতে নাম লেখান এবং দ্বিতীয় বোয়ার যুদ্ধের সময় (1899-1902) দক্ষিণ আফ্রিকায় নিযুক্ত হন। যুদ্ধের সময় যখন সৈন্যদের ব্রিটেনের জাতীয় পতাকা ইউনিয়ন জ্যাককে স্যালুট করতে হয়েছিল, ভেঙ্কাইয়া ভারতীয়দের জন্য একটি পতাকা থাকার প্রয়োজনীয়তা উপলব্ধি করেছিলেন। ভেঙ্কাইয়া যখন 1906 সালে কলকাতায় এআইসিসি অধিবেশনে যোগ দেন, তখন তিনি একটি পতাকা ডিজাইন করতে অনুপ্রাণিত হন। ভারতীয় জাতীয় কংগ্রেস কংগ্রেস সভায় ব্রিটিশ পতাকা উত্তোলনের ধারণার বিরোধিতা করেছিল।
1947 সালে স্বাধীনতা অর্জনের আগে ভারতীয় স্বাধীনতা আন্দোলনের সদস্যরা বিভিন্ন পতাকা ব্যবহার করেছিলেন। পিঙ্গালি ভেঙ্কাইয়া জাতীয় পতাকার নকশা করেছিলেন এবং 1 এপ্রিল 1921 সালে বিজয়ওয়াড়া শহরে মহাত্মা গান্ধীর পরের সফরের সময় এটিকে উপস্থাপন করেছিলেন। পতাকা ছিল লাল এবং সবুজ - লালটি হিন্দুদের প্রতিনিধিত্ব করে এবং দেশে বসবাসকারী মুসলমানদের সবুজ। গান্ধীর পরামর্শে, ভেঙ্কাইয়া ভারতে উপস্থিত অন্যান্য সম্প্রদায় ও ধর্মের প্রতিনিধিত্ব করার জন্য একটি সাদা ডোরা যোগ করেন। 1921 সাল থেকে, ভেঙ্কেয়ার পতাকা সমস্ত কংগ্রেস সভায় অনানুষ্ঠানিকভাবে ব্যবহার করা হয়েছে। 22 জুলাই, 1947 তারিখে গণপরিষদের একটি সভায় পতাকাটি বর্তমান আকারে গৃহীত হয়েছিল।
পূর্ব জীবন
পিঙ্গালি ভেঙ্কাইয়া 2 আগস্ট 1876 বা 1878-এ একটি তেলেগু ব্রাহ্মণ পরিবারে জন্মগ্রহণ করেছিলেন, মাছিলিপত্তনমের কাছে ভাটলাপেনুমারুতে, যা এখন ভারতের অন্ধ্র প্রদেশ রাজ্য। তাঁর পিতামাতা ছিলেন হনুমন্ত রায়ডু এবং ভেঙ্কটা রত্নম। তিনি মাছিলিপত্তমের হিন্দু হাইস্কুলে পড়াশোনা করেন। এছাড়াও তিনি কৃষ্ণা জেলার বিভিন্ন স্থানে যেমন ইয়ারলাগড্ডা এবং পেদাকাল্লেপল্লীতে শৈশব কাটিয়েছেন। তিনি পামাররু গ্রামের করণামের মেয়ে রুক্মিনাম্মাকে বিয়ে করেন।19 বছর বয়সে, তিনি ব্রিটিশ ভারতীয় সেনাবাহিনীতে নথিভুক্ত হন এবং দ্বিতীয় বোয়ার যুদ্ধের সময় (1899-1902) দক্ষিণ আফ্রিকায় নিযুক্ত হন, যেখানে তিনি প্রথমবার গান্ধীর সাথে দেখা করেছিলেন। এটি যুদ্ধের সময় ছিল যখন সৈন্যদের বাধ্য করতে হয়েছিল ব্রিটেনের জাতীয় পতাকা ইউনিয়ন জ্যাককে অভিবাদন জানাই, যে ভেঙ্কাইয়া ভারতীয়দের জন্য একটি পতাকা থাকার প্রয়োজনীয়তা উপলব্ধি করেছিলেন।
কর্মজীবন
ভেঙ্কাইয়া মাদ্রাজ প্রেসিডেন্সি কলেজ থেকে ভূতত্ত্বের উপর ডিপ্লোমা অর্জন করেন। 1911-1944 সাল পর্যন্ত, তিনি মাছিলিপত্তমের অন্ধ্র ন্যাশনাল কলেজে প্রভাষক হিসাবে কাজ করেছিলেন। 1924 থেকে 1944 সাল পর্যন্ত তিনি নেলোরে মাইকা নিয়ে গবেষণা করেন। তিনি ভূতত্ত্বের উপর 'থাল্লি রায়' নামে একটি বইও লিখেছেন।
ভেঙ্কাইয়াকে জনপ্রিয়ভাবে 'ডায়মন্ড ভেঙ্কাইয়া' ডাকনামও বলা হয়েছিল, কারণ তিনি হীরা খনির বিশেষজ্ঞ ছিলেন। তাকে 'পট্টি ভেঙ্কাইয়া' (তুলা ভেঙ্কাইয়া) নামেও ডাকা হত, কারণ তিনি তার বেশিরভাগ সময় তুলার প্রধান জাত নিয়ে গবেষণা করতেন এবং কম্বোডিয়া কটন নামক একটি জাত নিয়ে বিশদ অধ্যয়ন করেন। উর্দু। তিনি 1913 সালে বাপটলার একটি স্কুলে জাপানি ভাষায় একটি পূর্ণ দৈর্ঘ্যের বক্তৃতা দেন। তখন থেকে তাকে 'জাপান ভেঙ্কাইয়া' নামেও অভিহিত করা হয়।
জাতীয় পতাকার নকশা
ভেঙ্কাইয়া যখন দাদাভাই নওরোজির নেতৃত্বে 1906 সালে কলকাতায় অল ইন্ডিয়া কংগ্রেস কমিটির (AICC) অধিবেশনে যোগদান করেন, তখন তিনি কংগ্রেসের সভায় ব্রিটিশ পতাকা উত্তোলনের ধারণার বিরোধিতা করার কারণে ভারতীয় জাতীয় কংগ্রেসের জন্য একটি পতাকা ডিজাইন করতে অনুপ্রাণিত হন। সম্ভাব্য নকশার উপর কাজ করেছেন যা স্বাধীনতাকে বোঝাতে সদ্য-মুদ্রিত স্বরাজ আন্দোলনের পতাকা হিসাবে ব্যবহার করা যেতে পারে। ভারতীয় সংস্কৃতি, ঐতিহ্য এবং ইতিহাসের সাথে বিভিন্ন তাত্পর্য এবং সম্পর্কযুক্ত পতাকার 25টিরও বেশি খসড়া ছিল। 1916 সালে, তিনি একটি পতাকার জন্য 30টি সম্ভাব্য নকশা সহ ভারত দেশনীকি ওকা জাতীয় পতাকাম (অনুবাদ-ভারতের জন্য একটি জাতীয় পতাকা) নামে একটি বই প্রকাশ করেন। 1918 থেকে 1921 সাল পর্যন্ত তিনি কংগ্রেস নেতৃত্বের কাছে বিভিন্ন ধারণার প্রস্তাব করেছিলেন। সেই সময় তিনি মাছলিপত্তমের অন্ধ্র ন্যাশনাল কলেজেও কর্মরত ছিলেন।
1921 সালে, AICC বেজাওয়াদা (বর্তমানে বিজয়ওয়াড়া) 31 মার্চ এবং 1 এপ্রিল তার দুই দিনের গুরুত্বপূর্ণ অধিবেশন অনুষ্ঠিত হয়। যখন গান্ধী ভেঙ্কাইয়াকে অধিবেশনে পতাকার জন্য একটি নকশা জমা দিতে বলেছিলেন, তিনি তিন ঘন্টার মধ্যে এটি করেছিলেন। ভেঙ্কাইয়া গান্ধীকে একটি খাদি বান্টিংয়ের উপর একটি পতাকার প্রাথমিক নকশা দেখিয়েছিলেন। এই প্রথম পতাকাটি লাল এবং সবুজ রঙের ছিল - লালটি হিন্দুদের প্রতিনিধিত্ব করে এবং সবুজ দেশের মুসলমানদের প্রতিনিধিত্ব করে। গান্ধীর পরামর্শে, ভেঙ্কাইয়া দেশে উপস্থিত অন্যান্য সম্প্রদায় এবং ধর্মের প্রতিনিধিত্ব করার জন্য একটি সাদা ফিতে যুক্ত করেছিলেন। যদিও পতাকাটি আনুষ্ঠানিকভাবে AICC দ্বারা গৃহীত হয়নি, যা 1931 সালে স্ট্রাইপগুলিকে পুনর্বিন্যাস করেছিল এবং লালকে কমলাতে পরিবর্তন করেছিল, এটি সারা দেশে ব্যবহার করা হয়েছিল। 1921 সাল থেকে, ভেঙ্কেয়ার পতাকা সমস্ত কংগ্রেস সভায় অনানুষ্ঠানিকভাবে ব্যবহার করা হয়েছে। ভারতের স্বাধীনতার বিশ দিন আগে 22 জুলাই, 1947 তারিখে গণপরিষদের একটি সভায় পতাকাটি বর্তমান আকারে গৃহীত হয়েছিল।
মৃত্যু এবং উত্তরাধিকার
ভেঙ্কাইয়া গান্ধীবাদী মতাদর্শ অনুসারে নম্রভাবে জীবনযাপন করতেন এবং 1963 সালে আপেক্ষিক দারিদ্র্যে মারা যান। ভেঙ্কেয়ার কন্যা ঘন্তশালা সীতা মহালক্ষ্মী 21 জুলাই 2022-এ 100 বছর বয়সে মারা যান।
ভেঙ্কাইয়াকে স্মরণ করার জন্য একটি ডাকটিকিট এবং 2009 সালে প্রথম পতাকা জারি করা হয়েছিল৷ 2014 সালে তাঁর নামে অল ইন্ডিয়া রেডিওর বিজয়ওয়াড়া স্টেশনের নামকরণ করা হয়েছিল৷ 2012 সালে, তাঁর নাম মরণোত্তর ভারতরত্ন দেওয়ার জন্য প্রস্তাব করা হয়েছিল যদিও কেন্দ্রীয় থেকে কোনও প্রতিক্রিয়া পাওয়া যায়নি৷ প্রস্তাবে সরকার।
1992 সালে, অন্ধ্র প্রদেশের তৎকালীন মুখ্যমন্ত্রী এন টি রামা রাও ভেঙ্কাইয়া - 31 টি রাজ্যের আইকনের মধ্যে একটি - হায়দ্রাবাদের নেকলেস রোডে একটি মূর্তি চালু করেছিলেন৷ জানুয়ারী 2015 সালে, তৎকালীন নগর উন্নয়ন মন্ত্রী ভেঙ্কাইয়া নাইডু তার একটি মূর্তি উন্মোচন করেছিলেন, বিজয়ওয়াড়ার অল ইন্ডিয়া রেডিও ভবনের সামনের দিকে। সমস্ত অন্ধ্রপ্রদেশ জুড়ে ভেঙ্কেয়ার বেশ কিছু মূর্তি তৈরি করা হয়েছে।
নশরতপুর ইউনিয়ন, আদমদীঘি
আয়তন
এই ইউনিয়নের মোট আয়তন ৫৯২০ একর।
জনসংখ্যা
এই ইউনিয়নের মোট জনসংখ্যা ৩২,৯১৮ জন। তার মধ্যে, ১৭০৪৩ জন পুরুষ এবং ১৫,৮৭৫ জন নারী।
শিক্ষা ব্যবস্থা
ইউনিয়নের সাক্ষরতার হার ৩৩.৯%
জনপ্রতিনিধি
ইউনিয়নের বর্তমান চেয়ারম্যান শামসুল হক খন্দকার।
ক্রিকেট বোর্ড অব মালদ্বীপ
ক্রিকেট বোর্ড অব মালদ্বীপ হল মালদ্বীপের ক্রিকেটের সর্বোচ্চ নিয়ন্ত্রক সংস্থা। সংস্থাটির সদর দপ্তর মালদ্বীপের রাজধানী মালেতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। এছাড়াই সংস্থাটি এশিয়ান ক্রিকেট কাউন্সিলের সহযোগী সদস্য ।
সম্পদ রাজ
সম্পদ রাজ কুমার (জন্মঃ ১৫ই জানুয়ারি ১৯৬৮) হলেন একজন ভারতীয় চলচ্চিত্রের অভিনেতা যিনি প্রধানত তামিল চলচ্চিত্র শিল্পে কাজ করেন। তিনি তেলুগু, মালয়ালম এবং কর্ণাঠক চলচ্চিত্র শিল্পে ব্যাপক জনপ্রিয় ব্যক্তিত্ব। তার মার্তৃভাষা হলো তামিল ভাষা। তিনি চেন্নাই ৬০০০২৮, সারোজা এবং গোয়াতে পরিচালক ভেঙ্কট প্রভু'র কমেডিত্রয়ী ছবির জন্য বেশি পরিচিত হন। তিনি অন্যান্য আরো অনেক ছবিগুলোতে সহকারী ভূমিকায় অভিনয় করেন। তিনি প্রায়শ নেতিবাচক চরিত্রের জন্যই জানা যায়। তাকে কবিতা লঙ্কেশ কর্তৃক পরিচালিত মালগুডি ডেইস-এ একামব্রাম নামে 'প্রতিবেশীদের সাহায্য' পর্বের জন্য একটি সংক্ষিপ্ত চরিত্রে অভিনয় করতে দেখা গিয়েছিলো।
কে. বালাসুব্রামানিয়াম
'''কে. বালাসুব্রামানিয়াম''' হলেন তামিলনাড়ু বিধানসভার একজন সাবেক বিধায়ক। তিনি দুইবার তামিলনাড়ু বিধানসভায় সর্বভারতীয় আন্না দ্রাবিড় মুনেত্র কড়গমের টিকিটে সিরকাঝি বিধানসভা কেন্দ্রের বিধায়ক হিসেবে নির্বাচিত হয়েছেন।
বৈসওয়ারা
বৈসওয়ারা ভারতের উত্তর প্রদেশের একটি অঞ্চল‌। রায়বারেলি জেলার কিছু অংশ রয়েছে। উন্নাও এবং রায়ব্রেলি জেলা বৈসওয়ারা রাজ্যের অন্তর্ভুক্ত। বৈশ্বারা বাইশ ক্ষত্রিয় রাজপুতের ভূমি হিসাবে পরিচিত যা হর্ষবর্ধনের অন্তর্গত। বাইসওয়ারা প্রতিষ্ঠিত হন বৈস রাজপুত রাজা অভাইচাঁদ বাইস। তিনি থানেশ্বরের রাজা হর্ষবর্ধনের ২৫ তম প্রজন্ম ছিলেন। এই জায়গাটি বৌ রাজপুতের সাথে সম্পর্কিত একটি অত্যন্ত শক্তিশালী রাজপুত বংশ। এটি বাইস রাজপুত সম্প্রদায়ের সাথে সম্পর্কিত।
রংপুরের ইতিহাস
মুঘল সাম্রাজ্য
সম্রাট আকবরের সামরিক কমান্ডার মান সিং প্রথম, ১৫৭৫ সালে রংপুরের কিছু অংশ জয় করেন। ১৬৮৬ সালে রংপুর সম্পূর্ণভাবে মুঘল সাম্রাজ্যের অধীনে আসে। কুড়িগ্রাম জেলার মুঘলবাসা ও মোগলহাট এখনও এই অঞ্চলে মুঘল শাসনের চিহ্ন বহন করে। মুঘলরা রংপুরে একটি ক্রিমিনাল হেডকোয়ার্টার তৈরি করে। রংপুরের উত্তরাংশকে পিঞ্জরাহ সরকারের একটি অংশ এবং দক্ষিণ রংপুরকে ঘোড়াঘাট সরকারের একটি অংশ করা হয়েছিল।
ব্রিটিশ আমল
সংযোগ=//upload.wikimedia.org/wikipedia/commons/thumb/9/95/Tajhat_Rajbari.JPG/220px-Tajhat_Rajbari.JPG|বাম|থাম্ব|[[তাজহাট জমিদার বাড়ি|তাজহাট প্রাসাদটি ২০ শতকের শুরুতে মহারাজা কুমার গোপাল লাল রায় দ্বারা নির্মিত হয়েছিল]] অনেক শাসকের পর অবশেষে ১৭৬৫ সালে রংপুর ব্রিটিশ ইস্ট ইন্ডিয়া কোম্পানির অধীনে আসে। রংপুরকে ১৬ ডিসেম্বর, ১৭৬৯ সালে একটি জেলা সদর দপ্তর ঘোষণা করা হয় এবং ১৮৬৯ সালে একটি পৌরসভা হিসাবে প্রতিষ্ঠিত হয়, যা এটিকে বাংলাদেশের প্রাচীনতম পৌরসভাগুলির মধ্যে একটি করে তোলে। ১৮৯২ সালে পৌরসভার সিনিয়র চেয়ারম্যান রাজা জানকী বল্লভের অধীনে পৌরসভা ভবনটি নির্মিত হয়েছিল। ১৮৯০ সালে শহরের উন্নতির জন্য শ্যামাসুন্দরী খাল খনন করা হয়।
১৯৩০ সালে এখানে ব্রিটিশ শাসকদের বিরুদ্ধে আন্দোলন শুরু হয়। ব্রিটিশ ঔপনিবেশিক শাসনের সময়, তারা বেশ কয়েকটি শিক্ষা প্রতিষ্ঠান তৈরি করেছিল। রংপুর জিলা স্কুল, কারমাইকেল কলেজ ইত্যাদি। কোম্পানি শাসনের প্রথম দিকে রংপুরে ফকির-সন্ন্যাসী বিদ্রোহ ও অন্যান্য কৃষক বিদ্রোহ সংঘটিত হয়।
স্বাধীনতা পূর্বকাল (১৯৪৭-১৯৭১)
সেই সময়ে বেশ কিছু প্রতিষ্ঠান গড়ে ওঠে। রংপুর মেডিকেল কলেজের যাত্রা শুরু হয় ১৯৭০ সালে। খান ১৯৬৯ সালে এই কলেজের এলাকা নির্বাচন করেন।
স্বাধীনতা পরবর্তী সময়কাল (১৯৪৭-এখন)
রাজশাহী বিভাগের একটি জেলা থেকে, রংপুর ২০১০ সালে একটি বিভাগ হয়, এবং রংপুর পৌরসভা একটি সিটি কর্পোরেশনে রূপান্তরিত হয়। এখানে শরফুদ্দিন আহমেদ ঝন্টু প্রথম মেয়র হন।
সাবির পাহাড়
সাবির পাহাড় (جَبَل صَبَر) ইয়েমেনের দক্ষিণ তাইজ শহরের অবস্থিত একটি পর্বত। একে সাবের পাহাড়ও বলা হয়। এটি ইয়েমেনের সর্বোচ্চ পর্বতমালার একটি।
কেজিএফ: চ্যাপ্টার ওয়ান
কে.জি.এফ: চ্যাপ্টার ওয়ান হলো ২০১৮ সালে মুক্তিপ্রাপ্ত প্রশান্ত নীল কর্তৃক লিখিত ও পরিচালিত এবং বিজয় কিরাগাঁদুর কর্তৃক পরিচালিত একটি ভারতীয় কন্নড় ভাষার বেশি বাজেটের চলচ্চিত্র। এটি হম্বাল ফিল্মস এর ব্যানারে তৈরি ও পরিবেশিত ঘটনানির্ভর অ্যাকশনধর্মী চলচ্চিত্র। এটি দুই ভাগে বিভক্ত চলচ্চিত্র ধারাবাহিকের প্রথম কিস্তি। প্রথম কিস্তি অনুসরণ করে কেজিএফ: চ্যাপ্টার টু নির্মিত হয়। ছবিটিতে প্রধান ভূমিকায় যশ, "রকি" হিসেবে এবং খল ভূমিকায় নবাগত রামচন্দ্র রাজু গরুড় চরিত্রে অভিনয় করেন। অনন্ত নাগ চলচ্চিত্রটির কাহিনী বর্ণনা করে। এর পাশাপাশি শ্রীনিধি শেঠি, বশিষ্ঠ এন সিনহা, অচ্যুত কুমার, অর্চনা জইস, অনন্ত নাগ এবং মালাবিকা অবিনাশ পার্শ্ব চরিত্রে অভিনয় করেন। ৬৬তম জাতীয় চলচ্চিত্র অ্যাওয়ার্ডে, চলচ্চিত্রটি সেরা অ্যাকশন এবং সেরা স্পেশাল ইফেক্টের জন্য ২টি পুরস্কার লাভ করে।
২০১৫ সালের শুরুতে যখন নীল চিত্রটি লেখার শেষ করে তখন চলচ্চিত্রের উন্নয়ন কাজ শুরু হয় । তবে, ২০১৭ সালের মার্চ মাসে, মাত্র দুই বছর পরে চিত্রগ্রহণ শুরু হয়।
অনুবর্তী সংস্করণ
প্রথম পর্বকে অনুসরণ করে কেজিএফ: চ্যাপ্টার টু নির্মিত হয়েছে।
ডিবির হাওর
ডিবির হাওর বা শাপলার লেক জৈন্তাপুর উপজেলায় অবস্থিত একটি হাওর। এটি “লাল শাপলার বিল” নামে ও পরিচিত। এখানে রয়েছে ডিবি বিল, ইয়াম বিল, হরফকাট বিল ও কেন্দ্রীবিল। এই চারটি বিলকে একত্রে লাল শাপলার বিল বলা হয়ে থাকে, চারটি সংযুক্ত বিলের আয়তন ৯০০ একর বা ৩.৬৪ বর্গকিমিঃ। প্রাকৃতিক ভাবে এইখানে লাল শাপলার জন্ম।
বিবরণ
ডিবির হাওর, ইয়াম, হরফকাটা কেন্দ্রী বিলসহ রয়েছে চারটি বিল। বিলগুলোকে কেন্দ্র করেই নাম করা হয়েছে ডিবির হাওর। চারটি বিলের অবস্থান বাংলাদেশ-ভারত সীমান্তবর্তী মেঘালয় পাহাড়ের পাদদেশে। বিলগুলো রূপ নিয়েছে শাপলার রাজ্যে। বিলে ফুটে থাকে অজস্র লাল শাপলা। ডিবির হাওরের আকর্ষণ হলো হাওরের পারেই পাহাড়ের সারি।
ইতিহাস
এই বিলে আগে কোনো ধরনের শাপলা ছিল না। ৩০ বছর আগে সীমান্তের ওপারে খাসিয়া সম্প্রদায় লাল শাপলা দিয়ে পূজা-অর্চনা করত। খাসিয়া পরিবার ডিবি বিলে লাল শাপলার চারা রোপণ করেন পূজা-অর্চনায় ফুলের চাহিদা মেটাতে। সেই থেকে একে একে ডিবি বিল, কেন্দ্রি বিল, হরফকাটা বিল, ইয়ামবিলসহ পার্শ্ববর্তী জনসাধারণের পুকুর-নালা পরিপূর্ণ হয়ে পড়ে লাল শাপলায়। চারটি বিলের অন্তত ৭০০ একর জায়গা লাল শাপলা দখল করে আছে। জৈন্তা রাজ্যের রাজা রাম সিংহকে এ হাওরে ডুবিয়ে মারা হয়েছিলো। সেই স্মৃতিতেই নির্মিত দুইশত বছরের পুরাতন একটি মন্দির ও আছে সেখানে।
অতিথি পাখি
প্রতিবছর অসংখ্য পরিযায়ী পাখি আসে এই ডিবির হাওরে। যার মধ্যে রয়েছে বালিহাঁস পাতিসরালি, পানকৌড়ি, সাদাবক ও জল ময়ুরী।
পবিবেশ বিপর্যয়
ডিবির হাওরে চেড়াপুঞ্জি থেকে নেমে সাদা পাথর। একে ঘিরে পাথর ভাঙ্গার অঞ্চল করতে প্রশাসন হাওর এলাকার ৯০০ একর জায়গার মধ্যে ৬২৫ একর জায়গার শ্রেণি পরিবর্তন করেছে। পবিবেশ বিপর্যয়ের আশঙ্কায় ডিবির হাওরে পাথর ভাঙার কল স্থাপনের পরিকল্পনা বাতিলের দাবি জানিয়েছে বাংলাদেশ পরিবেশ আইনবিদ সমিতি (বেলা) ও আন্তর্জাতিক পরিবেশবাদী সংগঠন ওয়াটারকিপারস বাংলাদেশ।
দ্য টেলিগ্রাফ (কলকাতা)
দ্য টেলিগ্রাফ একটি কলকাতা-ভিত্তিক ব্রডশিট ইংরেজি সংবাদপত্র। এই পত্রিকার মালিক আনন্দবাজার পত্রিকা প্রাইভেট লিমিটেড। ১৯৮২ সালের ৭ জুলাই থেকে এই সংবাদপত্রটি প্রকাশিত হয়ে আসছে। পরবর্তীকালে কলকাতা থেকে প্রকাশিত পূর্ব ভারতের সর্বাধিক প্রচারিত সংবাদপত্রের সম্মান অর্জন করে দ্য টেলিগ্রাফ। অডিট ব্যুরো সার্কুলেশন সার্কুলেশনের সংখ্যার ভিত্তিতে এটিকে পূর্ব ভারতের দ্রুততম বৃদ্ধিশীল ইংরেজি সংবাদপত্র মনে করেন। দ্য টেলিগ্রাফ ভারতের বিদেশনীতির বিস্তারিত ব্যাখ্যা ও উত্তর-পূর্ব ভারতের সমস্যাবলির উপর আলোকসম্পাতের জন্য প্রসিদ্ধ। ইন্ডিয়ান রিডারশিপ সার্ভে (আই আর এস) ২০০৮-আর২ হিসাব অনুসারে এই পত্রিকার পাঠকসংখ্যা ২.৯ মিলিয়ন; যা এটিকে পূর্ব ভারতের চতুর্থ সর্বাধিক পঠিত সংবাদপত্রের মর্যাদা দান করে। কলকাতার পাশাপাশি দ্য টেলিগ্রাফ গুয়াহাটি (উত্তর-পূর্ব ভারত সংস্করণ), শিলিগুড়ি (উত্তরবঙ্গ ও সিক্কিম সংস্করণ), জামশেদপুর ও রাঁচি (ঝাড়খণ্ড সংস্করণ) থেকেও প্রকাশিত হয়।
ঘোনা ইউনিয়ন
ঘোনা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
ইতিহাস
১৯৫৯ সালের মৌলিক গণতন্ত্র আদেশের মাধ্যমে ঘোনা ইউনিয়ন পরিষদ স্থাপিত হলেও ১৮৭০ সালের গ্রাম চৌকিদারী আইনের মাধ্যমে এ ইউনিয়ন পরিষদের যাত্রা শুরু বিবেচনা করা হয়। রাজাউল্লাহ দফাদারের নেতৃত্বে ৪নং ঘোনা ইউনিয়নের শুভ সূচনা হয়। উপনিবেশিক শাসন আমলে ঘোনা ছিল অত্র এলাকার ব্যবসা-বাণিজ্যের প্রান কেন্দ্র। সড়ক ও নদী পথে এখানকার যোগাযোগ ব্যবস্থা ছিল উন্নত। প্রতি বছর এখানে আড়ম্বরের সাথে রাশ মেলা উতযাপিত হত।
আয়তন ও জমির ব্যবহার
ঘোনা ইউনিয়নের আয়তন ৪২৬৪ একর। খাস জমির পরিমাণ ৯ একর, পতিত জমির পরিমানঃ ৩৬২ হেক্টর, একফসলি জমির পরিমানঃ ১৯৯ হেক্টর, দুইফসলি জমির পরিমানঃ ৮০৫ হেক্টর, তিনফসলি জমির পরিমানঃ ৩১৮ হেক্টর, চারফসলি জমির পরিমানঃ ৪২ হেক্টর। বনায়ণকৃত রাস্তাঃ ৪০ কি.মি.।
জনসংখ্যা
২০১১ সালের পরিসংখ্যান অনুযায়ী ঘোনা ইউনিয়নের লোকসংখ্যা ১৭,৯৫৪ জন। এর মধ্যে পুরুষ ৯,২৫৬ জন এবং মহিলা ৮,৬৯৮ জন। পরিবার সংখ্যা ৪৯৮৬।
অবস্থান ও আয়তন
ঘোনা ইউনিয়নের উত্তরে কুশখালী,পূর্বে শিবপুর, দক্ষিণে ভোমরা এবং পশ্চিমে বৈকারী অবস্থিত।
প্রশাসনিক কাঠামো
ঘোনা ইউনিয়ন সাতক্ষীরা সদর উপজেলার আওতাধীন ০৪নং ইউনিয়ন পরিষদ। ইউনিয়নে ৫টি মৌজা, ১টি স্বাস্থ্য কেন্দ্র, ৩টি কমিউনিটি ক্লিনিক, ২টি ডাকঘর এবং ১টি হাট-বাজার রয়েছে।
ধর্মীয় অবকাঠামো
ঘোনা ইউনিয়নে ২৭ টি জামেমসজিদ, ২৩টি পাঞ্জেগানা, ৭টি মন্দির, ০৭টি ঈদগাহ এবং ২টি শ্মশানঘাট রয়েছে।
বহিঃসংযোগ
ঘোনা ইউনিয়নের তথ্য বাতায়ন